«Առավոտ»-ը զրուցել է նախկին օմբուդսմեն Արմեն Հարությունյանի հետ: Լրագրողը հարցնում է. - «Կարծում եք` շամս կա՞, որ մի օր Հայաստանն էլ կդառնա եվրոպական արժեքներն անվերապահ կրող երկրներից մեկը»: Հարությունյանը պատասխանում է. - «Ես համոզված եմ` այո: Վաղ թե ուշ` այդպես լինելու է: Պարզապես խնդիրն այն է, թե դա երբ կլինի, թեեւ աշխարհաքաղաքական վիճակն էլ թույլ չի տալիս, որ այդ ժամանակահատվածը շատ երկար տեւի: Մենք բաց համակարգ, դիսկուրսիոն հասարակություն ստեղծելուն այլընտրանք ուղղակի չունենք: Այդպիսի համակարգի ստեղծման մեխանիզմը բաց հասարակությունն է, իշխանության թեւերի տարանջատումը, տեղական ինքնակառավարման մարմինների կայացումը, պառլամենտարիզմը: Այդ բոլոր ինստիտուտները մարդկային մտքի քաղաքական, իրավական օրինաչափությունների այն բացահայտումներն են, որոնց միջոցով ապահովվում է բաց համակարգի գոյությունն ու պետության զարգացումը: Ուրիշ այլընտրանք մենք չունենք: Ես ուզում եմ լավատես լինել, որովհետեւ դրական միտումներ Հայաստանում տեսնում եմ»: